TERVEZET

Javaslat tudományági habilitációs követelmények megfogalmazására

**Preambulum**

A nemzeti felsőoktatási törvény értelmező rendelkezése szerint a *habilitáció az oktatói és az előadói képesség, valamint a tudományos teljesítmény intézményi megítélése*. A felsőoktatási intézmények pozitív habilitációs megítélése jelenleg nagyon eltérő szinten történik. Mivel a habilitáció 2015. december 31-től a törvény által előírt módon az egyetemi tanári kinevezés feltételeinek megkerülhetetlen részévé válik,[[1]](#footnote-1) kívánatos az ennek a célnak megfelelő, tudományáganként országosan egységes értékrendszer kialakítása.

A habilitáció szintjét célszerű az egyetemi docensi és az egyetemi tanári elvárások közé illeszteni. Ez a legtöbb felsőoktatási intézményben a habilitációs követelmények emelését jelenti, összhangban a doktori kormányrendelettel, ami a habilitációra az egyetemi tanári kinevezéshez közelítő elvárásokat fogalmaz meg (***1. melléklet***).

A habilitált docens kategória egyik határesete lehet egy olyan fiatal oktató-kutató, aki kevesebb oktatási tapasztalattal rendelkezik ugyan, de tudományos teljesítménye alapján már közel áll az MTA doktori cím elnyeréséhez. Ekkor a habilitációs tézisei és publikációs mutatói jelezhetik, hogy eredményeire alapozva rövid időn belül képes lesz az MTA doktori értekezés benyújtására.[[2]](#footnote-2)

A habilitált docens kategória másik határesete egy olyan kiváló oktató, aki életpályája során generációkat nevelt fel, iskolát teremtett, de tudományos munkássága előre láthatóan nem fogja elérni az MTA doktori szintet. A habilitáció ekkor nem az egyetemi tanári kinevezés ígérete, hanem az életmű elismerése. A mindennapi gyakorlat e két szélső eset között helyezkedik el.

Az alábbi javaslat egy olyan szempontrendszert fogalmaz meg, amely lehetőséget ad a **tudományági szinten** megfogalmazott habilitációs követelmények egységesítésére, illetve – ahol szükséges – kialakítására.[[3]](#footnote-3) A **művészeti ágak** és egyes specifikus tudományágak egy második lépcsőben igazodhatnak a hozzájuk közelebb álló területek értékrendszeréhez. Az ODT feladata lehet a tudományági szintű minták meg-fogalmazása és egy olyan konszenzus elérése, mely révén ezek az egyetemi szabályzatokba kerülnek (a habilitációs követelményeket tartalmazó mellékletekbe).

**Habilitációs szempontrendszer**

Az alábbi javaslat négy területen foglalja össze azokat a formális szempontokat, amelyek – az adott tudományágra lebontott, számszerűsített követelményekkel – a habilitáció odaítélésének minimum-feltételeként fogalmazhatók meg:

1. tudományos, alkotó tevékenység;
2. oktatási és előadói tevékenység;
3. pályázati eredményesség, szerződéses tevékenység;
4. hazai és nemzetközi tudományos szakmai közéletben való részvétel.

A habilitációs eljárás megindításának feltétele valamennyi elvárás teljesülése, továbbá hogy a jelölt az 1. vagy a 2. területek legalább egyikében átlagon felüli teljesítményt nyújtson.

1. A tudományos alkotó tevékenység ***értekezésben történő bemutatása***\* vagy ***tézisszerű összefoglalása***\*\*. A publikációs/hivatkozási adatok elvárt minimuma az adott tudományághoz tartozó, vagy azzal egybevezethető MTA osztály(ok) doktori eljárására vonatkozó mindenkori követelményeiből ésszerűen kiválasztott, az MTMT-n keresztül elérhető teljesítménymutatók legalább 50%-a.

A Semmelweis Egyetem hatályos Habilitációs Szabályzata messzemenőkig megfelel ennek a kritériumnak (3.§ j.)

A publikációs/hivatkozási minimum MTA-hoz illesztett megfogalmazásának alternatívája lehet a kiemelkedő impaktú folyóiratokban, minőségi publikációs tevékenységet felmutató jelöltek számára megfogalmazott követelményrendszer: a jelölt kimutathatóan jelentős hozzájárulásával a szakterület nemzetközi mezőnyében legmagasabbra értékelt kiadványaiban (folyóirat, könyv, proceedings) megjelent jelentős számú publikáció.[[4]](#footnote-4)

Véleményem szerint, aki ezzel rendelkezik, az teljesíti a jelenlegi kritériumokat. Kérdés lehet, hogy publikációira kapott-e elég idézetet, de a jelenleg hatályos egyetemi szabályzat alapján az idézetek esetében kisebb az elvárás, mint IF számban.

1. az oktatási követelményeknél kormányrendelet előírásán túlmutató elvárás:
2. legalább egy szemeszter oktatása abban az intézményben, ahova a habilitációs pályázatát benyújtotta; valamint Ezzel egyetértek.
3. legalább 1 fokozatot szerzett doktorandusz vagy 3, témavezetésével végzett MA, ill. MSc hallgató; \*\*\* valamint Jelenleg is szerepel a szabályzatunkban, bár kiváltható TDK hallgatóval. Elfogadgató lehet egy végzett PhD hallgató megléte.
4. egy tantárgy részletes kidolgozása; valamint Ez már tanszékvezetői elvárás. Ezzel nem értek egyet.
5. egy olyan felsőoktatási tankönyv/jegyzet/feladatgyűjtemény szerzőssége vagy társszerzőssége, amely illeszkedik az általa oktatott kurzusok egyikéhez; valamint Elfogadnék tankönyvfejezetet is, hiszen az orvosi szakterületen általában egy-két meghatározó tankönyv és néhány jegyzet van.
6. tehetséggondozásban való részvétel: OTDK-n vagy országos/nemzetközi tudományos/tanulmányi versenyen díjat nyert hallgató(k) konzulense. Szerintem elég lenne helyi TDK Konferencián díjazott hallgató. Az orvostudományi területen a helyi TDK Konferenciák színvonala igen magas. Valamilyen minimum számot is meg kellene adni pl. 2 díjazott hallgató (jelenleg nálunk 5 nem díjazott, csak konferencián részt vett hallgató az elvárás).

\* bölcsészet-, hit- és társadalomtudományok (művészetek: ***portfolió***)

\*\* agrár-, műszaki-, orvos- és természettudományok

\*\*\* Indokolt esetben ez alól a tudományági HBDT javaslatára az EHBDT felmentést adhat   
 (pl. külföldről hazatérő pályázó, vagy akadémiai karrieren kívülről érkező pályázó).

1. pályázati eredményesség

* legalább 1 elnyert ***kutatási ösztöndíj***\*, illetve ***témavezetőként irányított kutatási projekt,***\*\* vagy
* meghatározó szerep a szakterületre jellemző kutatási, fejlesztési vagy innovációs szerződések teljesítésében. Itt vajon elfogadná a szabályozás a társkutató, résztvevő kutató státuszt a kutatási projektekben? Nagy különbség van pl. egy kisebb kutatási projektben társkutatói státusz és egy nagy (pl. több száz milliós) projekt meghatározó részének vezetése (ez is társ- vagy résztvevő kutatói státusz) között.

1. hazai és nemzetközi tudományos szakmai közéletben való részvétel, mint pl.:

* meghívott előadások hazai és nemzetközi konferenciákon,
* szakmai testületi tagság,
* felsőoktatási intézményben doktori program/alprogram vezetése, szerintem témavezetés!
* szerkesztőbizottsági tagság,
* konferenciák szervezése, stb.

A feltételek formális teljesítése nem garantálja sem az eljárás elindítását, sem pedig annak sikeres befejezését: a döntéshozatalnál az eljáró testületek és a felkért opponensek érdemben megvizsgálják a habilitáció feltételeinek tartalmi teljesülését.

A jelölttől elvárás, hogy egy habilitációs összefoglalót készítsen közérthető nyelven, amit az ODT nyilvánosságra hoz.[[5]](#footnote-5) Jelenleg is készül a tudományos munkáról habilitációs tézisfüzet. Ez megjelentethető. Az oktatási tevékenység tekintetében az előadás anyaga (diasor) elérhetővé tehető. Egy, a nem közvetlen szakma számára készülő összefoglalónak nem látom pozitív hozadékát.

**Értelmezések:**

A tudományos tevékenység habilitációs értékelésekor *átlagon felüli* teljesítményt jelent az 1. pontban meghatározott minimumot legalább 50%-kal meghaladó mutatók elérése (MTA DSc 75%-a, vagy az alternatív követelmények publikációs mutatóinak 150 %-a).

Az oktatási tevékenység habilitációs értékelésekor *átlagon felüli* teljesítmény a jelölt témavezetésével diplomát és/vagy doktori fokozatot szerzett korábbi MSc és/vagy PhD/DLA hallgatók kiemelkedő szakmai sikereinek bemutatásával tételesen igazolt *iskolateremtő tevékenység*.

Budapest, 2015. szeptember 2.

A javaslatot előkészítő bizottság tagjai:

Mihály György, BME - elnök

Nováky Erzsébet, BCE

Pósfai Mihály, PE

Gebei Sándor, EKF

Németh Dávid, KRE

\* bölcsészet-, hit- és társadalomtudományok

\*\* agrár-, műszaki-, orvos- és természettudományok

***1. melléklet***

**A 387/2012. (XII. 19.) Korm. rendelet**  **a doktori iskolákról, a doktori eljárások rendjéről és a habilitációról   
(kivonat)**

A doktori kormányrendelet 6. fejezete az alábbi elvárásokat fogalmazza meg a habilitációra pályázóval szemben:

1. *doktori fokozattal rendelkezik, és a tudományos fokozat megszerzése óta - de legalább öt éve - magas szintű, önálló tudományos illetve művészeti alkotó tevékenységet folytat;*
2. *hazai vagy külföldi felsőoktatási intézményben legalább nyolc féléven keresztül látott el oktatói feladatot;*
3. *tudományos alkotással történő habilitáció esetén rendszeres, magas szintű szakirodalmi tevékenységet folytat, amelyet rangos nemzetközi, lektorált, a szakterületen mértékadóként elismert folyóiratokban megjelent cikkek és ugyanilyen helyeken megjelenő - az MTMT adatbázisa alapján vizsgált - hivatkozások igazolnak, emellett előadásokkal, eredményei ismertetésével rendszeresen részt vesz nemzetközi és hazai tudományos rendezvényeken;*
4. *műszaki alkotásra épülő habilitáció esetén rendszeres, magas szintű alkotótevékenységet folytat, amelyet megvalósult szabadalmak, tervek, valamint lektorált folyóiratcikkek és ezekre kapott hivatkozások igazolnak; a habilitáló előadásokkal, eredményei ismertetésével rendszeresen részt vesz nemzetközi és hazai szakmai rendezvényeken; nemzetközileg is kiemelkedő gyakorlati eredményeinek pozitív hazai és nemzetközi szakmai visszhangja nyomtatott formában is megjelent;*
5. *művészeti alkotásra épülő habilitáció esetén alkotásai országosan és nemzetközileg ismertek és elismertek, továbbá ezt mértékadó, nemzetközi művészeti fórumok pozitív, visszhangja igazolja.*

A kormányrendelet előírja, hogy *a habilitációs kérelemhez mellékelni kell a doktori fokozat megszerzése óta végzett tudományos, illetve műszaki vagy művészeti alkotótevékenység eredményeinek tézisekben történő összefoglalását. A habilitációs bizottság előírhatja habilitációs értekezés benyújtását is. A válogatott munkák eredményeit egységes, önmagában érthető rendszerben kell bemutatni. Az új megállapításokat tételesen a tudományos téziseknél megszokott formában kell rögzíteni, a válogatott tudományos publikációkat, illetve alkotásokat a tézispontokhoz rendelve.*

1. Nftv. 28. §(5): *Az egyetemi tanári munkakörben történő alkalmazás feltétele, hogy az érintett rendelkezzék doktori fokozattal, amennyiben magyar állampolgár, habilitációval vagy azzal egyenértékű nemzetközi felsőoktatási oktatói gyakorlattal, továbbá az adott tudomány vagy művészeti terület olyan nemzetközileg elismert képviselője legyen, aki kiemelkedő tudományos kutatói, illetve művészi munkásságot fejt ki.* A hatálybalépés: 2015. december 31 (Nftv. 114/E.§) [↑](#footnote-ref-1)
2. Az MTA eljárásokban meg kell engedni a habilitációs tézisekkel való átfedést, különben a habilitáció értelmét veszti, mivel a tudományos karrier során egy későbbi MTA minősítést akadályozó lépéssé válik. [↑](#footnote-ref-2)
3. Az ODT hatáskörén túlmutató feladat a tudományágak hazai rendszerének egységesítése (MAB, MTA, OTKA); a tudományágak közti egyensúly kialakítása (a kutatási potenciál, nemzetközi szinthez mért kutatási teljesítmény, az oktató-kutatói létszám, stb. alapján), valamint az új tudományágak befogadási (és a régiek „öröklési”) módszertanának kidolgozása.

   <http://www.mab.hu/web/doc/akkreditacio/150424DI_ABSZ_H.docx> – 1. melléklet  
   <http://mta.hu/mta_doktorai/>   
   <http://otka.hu/palyazatok/zsurik-es-tudomanyterueletek> [↑](#footnote-ref-3)
4. Az alternatív követelmények lényege, hogy azok minőségi publikációk tekintetében jelentősen meghaladják az MTA szempontrendszer követelményeit, más vonatkozásban viszont enyhébbek. Ez lehetővé teszi, hogy a fiatal pályázóknál az „életpálya eredményeket” (hivatkozások száma, H-index, stb.), kiváltsa azok többé-kevésbé megbízható előrejelzése. Erre egy tudományági szintű példa: http://doktori.bme.hu/habil\_dokumentumok/fizika\_habil\_kovetelmenyek\_2014.pdf [↑](#footnote-ref-4)
5. Jelenleg csak a habilitációs előadásra szóló meghívó jelenik meg a honlapon. [↑](#footnote-ref-5)